b'\n_START_ARTICLE_\nM\xc3\xb6biusov trak\n_START_PARAGRAPH_\nM\xc3\xb6biusov tr\xc3\xa1k [m\xc3\xa9bijusov] (oz. M\xc3\xb6biusova ploskev) je v topologiji (prva odkrita) enostranska in neusmerjena ploskev z robom. Imenuje se po nem\xc5\xa1kem matematiku in astronomu Augustu Ferdinandu M\xc3\xb6biusu, ki je bil s tem odkritjem eden od utemeljiteljev sodobne topologije. Neodvisno od njega je to ploskev istega leta 1858 prou\xc4\x8deval tudi nem\xc5\xa1ki matematik Johann Benedict Listing.'